**Žiadosť o vysvetlenie č. 1**

**Otázka č.1**

V časti C. súťažných podkladov v bode 3.2 verejný obstarávateľ požaduje: Uchádzač je povinný preukázať splnenie požiadaviek na expertov č. 1 – 8 ôsmimi rôznymi osobami, t.j. jednou osobou nemôže preukázať splnenie minimálnych požiadaviek viacerých expertov. Uvedená požiadavka reflektuje celkovú náročnosť projektu z hľadiska predpokladaných človekodní potrebných pre realizáciu projektu.

Otázka:

Bude verejný obstarávateľ akceptovať (vzhľadom na deklarovanú náročnosť projektu) splnenie minimálnych požiadaviek na expertov expertným tímom zloženým z viac ako práve 8 osôb?

**Odpoveď č. 1**

Realizačný tím musí obsahovať všetkých uvedených expertov, veľkosť tímu však limitovaná nie je.

**Otázka č.2**

V časti C. súťažných podkladov v bode 3.2 verejný obstarávateľ požaduje: Kľúčový expert č. 7 Bezpečnostný expert

- minimálne 3-ročná odborná prax v oblasti bezpečnostných incidentov

- minimálne 5-ročná odborná prax v oblasti návrhu alebo posudzovania informačných systémov, riešenia bezpečnostných incidentov alebo bezpečnostných auditov

- minimálne 1-ročná odborná prax v oblasti zachytávania digitálnych stôp a forenznej analýzy

- platný certifikát CISSP alebo CISA alebo ekvivalent daného certifikátu od inej akreditovanej autority; túto podmienku účasti uchádzač preukáže prostredníctvom kópie certifikátu;

- platný certifikát CHFI alebo GCFE alebo GCFA. túto podmienku účasti uchádzač preukáže prostredníctvom kópie certifikátu;

Otázka:

Verejný obstarávateľ v požiadavkách na experta č.7 stanovil aj požiadavku na odbornú prax v oblasti zachytávania digitálnych stôp a forenznej analýzy a s tým súvisiacu certifikáciu CHFI alebo GCFE alebo

GCFA. Vzhľadom na skutočnosť, že z opisu predmetu zákazky a ani zo zmluvy nevyplýva potreba realizácie zachytávania digitálnych stôp a forenznej analýzy, žiadame verejného obstarávateľa, aby požiadavku na 1-ročná odborná prax v oblasti zachytávania digitálnych stôp a forenznej analýzy a s tým súvisiacu certifikáciu CHFI alebo GCFE alebo GCFA pre experta č. 7 z požiadaviek vypustil.

**Odpoveď č. 2**

Nevyhovuje sa, verejný obstarávateľ trvá na predmetných požiadavkách.

**Otázka č.3**

V časti C. súťažných podkladov v bode 3.2 verejný obstarávateľ požaduje: Kľúčový expert č. 8 - Expert pre virtualizačnú platformu

- minimálne 3-ročná odborná prax v oblasti implementácie virtualizovaných prostredí v IT infraštruktúre; túto podmienku účasti uchádzač preukáže životopisom alebo ekvivalentným dokladom,

- minimálne 3 profesionálne praktické skúsenosti v oblasti nasadenia virtualizovaného prostredia v IT infraštruktúre; túto podmienku účasti uchádzač preukáže životopisom alebo ekvivalentným dokladom,

- platný certifikát VMware Certified Professional (Data Center Virtualization 2020) alebo ekvivalent daného certifikátu od iného výrobcu; túto podmienku účasti uchádzač preukáže prostredníctvom kópie certifikátu.

Otázka:

Verejný obstarávateľ v požiadavkách na experta č.7 stanovil aj požiadavku na certifikát VMware Certified Professional (Data Center Virtualization 2020) alebo ekvivalent daného certifikátu od iného

výrobcu. Je možné použiť aj ekvivalent požadovaného certifikátu od toho istého výrobcu?

**Odpoveď č. 3**

Áno, je možné použiť aj ekvivalent požadovaného certifikátu od toho istého výrobcu.